**O B E C J A N O V C E**

086 41 Raslavice

--------------------------------------------------------------------------------------------------------------------

Číslo: 016/2022-Hu-SP Janovce dňa 19.05.2022

pôvodné číslo : 50/2021

# **STAVEBNÉ POVOLENIE**

Stavebník: **Mgr. Mária Rusinková, Janovce 53, 086 41 Raslavice**

**(v konaní zastúpená Grétou Rusinkovou, Janovce 53, 086 41 Raslavice)**

podal dňa 13.07.2021 žiadosť o vydanie stavebného povolenia na stavbu

**„Dvojgaráž“.**

Obec **Janovce**, ako vecne a miestne príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov prerokoval žiadosť stavebníka o stavebné povolenie postupom podľa 39a ods. 4 v územnom konaní o umiestnení stavby spojenom so stavebným konaním a po posúdení a preskúmaní žiadosti o stavebné povolenie podľa § 37, § 62, § 63 stavebného zákona rozhodol takto :

Stavba“:

**„Dvojgaráž“** – jednopodlažný objekt bez podpivničenia s plochou strechou

na parcele číslo **CKN 64/3** vedenej na **LV č. 453** ako zastavaná plocha a nádvoriev katastrálnom území **Janovce,** sa podľa § 39a a § 66 stavebného zákona v znení neskorších predpisov, vyhl. MŽP SR č. 453/2000 Z. z., ktorou sa vykonávajú niektoré ustanovenia stavebného zákona a vyhl. MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie

## P O V O Ľ U J E.

# Pre uskutočnenie a umiestnenie stavby sa určujú tieto podmienky :

1. Stavba dvojgáraže bude umiestnená na pozemku **C KN** **64/3.**

2. Stavba bude uskutočňovaná podľa dokumentácie overenej v stavebnom konaní, ktorá je

súčasťou tohto rozhodnutia, ktorú spracoval Projekt Real, s.r.o. – Ing. Kvokačka Jozef –

zodpovedný projektant, Na Hradbách 4, 085 01 Bardejov, prípadné zmeny nesmú byť vykonané

bez predchádzajúceho povolenia stavebného úradu.

3. Pri uskutočňovaní stavby je nutné dodržiavať predpisy týkajúce sa bezpečnosti práce a technických zariadení a dbať o ochranu zdravia osôb na stavenisku v zmysle vyhlášky č. 374/1990 Zb. SÚBP.

- 2 -

4. Stavba bude ukončená najneskôr do **36 mesiacov od nadobudnutia právoplatnosti tohto rozhodnutia.**

5. Stavbu bude uskutočňovať stavebník svojpomocne.

6. Stavebný dozor bude vykonávať Ing. Jozef Kvokačka, Na Hradbách 4, 085 01 Bardejov.

Stavebný dozor sleduje spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie strojov a zariadení a sleduje vedenie stavebného denníka podľa § 46d stavebného zákona. Taktiež spolu zodpovedá za dodržanie podmienok rozhodnutí vydaných na uskutočňovanie stavby podľa § 46b stavebného zákona.

7. Stavebník je povinný počas realizácie stavby viesť jednoduchý záznam o stavbe (stavebný denník).

8. Podľa § 10 ods. 1 písm. j) vyhlášky MŽP SR č. 453/2000 Z. z., stavebník je povinný oznámiť stavebnému úradu začatie stavby.

9. Pri vstupe na stavenisko bude umiestnená tabuľka „Stavba povolená„ s údajmi: Stavebník, názov stavby, číslo stav. povolenia, stavebný dozor, začatie a ukončenie výstavby, dodávateľ stavby.

10. Zmenu v projektovej dokumentácii stavebný úrad môže povoliť podľa § 68 stavebného

zákona, ešte pred jej zhotovením a to na žiadosť investora.

11. Stavebnými prácami sú aj montážne práce, ktoré musí vykonávať fyzická osoba, ktorá má

požadovanú odbornú kvalifikáciu a zdravotnú spôsobilosť podľa § 43g stavebného zákona.

12. Dodržať príslušné technické normy a predpisy pri výstavbe za účelom ochrany zdravia pri práci

a bezpečnosť práce a technických zariadení pri stavebných prácach. Stavebník je povinný

podľa nariadenia vlády SR č. 510/2001 Z. z. (§ 2 a 3) pred začatím prác na stavenisku zaslať na

Inšpektorát bezpečnosti práce Prešov oznámenie podľa prílohy č. 1 uvedeného nariadenia.

13. Stavebník (budúci užívateľ) je povinný pred ukončením stavby v zmysle § 79 stavebného

zákona požiadať tunajší úrad o kolaudáciu stavby za účelom jej odovzdania do trvalého

užívania. Stavba sa môže užívať iba na základe kolaudačného rozhodnutia.

14. Vzhľadom na to, že stavebný úrad upúšťa od vytýčenia priestorovej polohy stavby orgánom,

alebo organizáciou k tomu oprávnenou, zodpovedá za súlad priestorovej polohy

s dokumentáciou osoba určená k výkonu odborného dozoru nad vykonávaním stavby.

15. Použiť vhodné stavebné výrobky podľa zákona Národnej rady Slovenskej republiky č.

90/1998 Z. z. o stavebných výrobkoch, v znení neskorších predpisov.

16. Stavebník je povinný dbať na to, aby vykonávanými prácami čo najmenej rušil užívanie

susedných nehnuteľností a aby vykonávaním prác nevznikli škody, ktorým možno zabrániť.

***17. Podmienky napojenia na technické siete a úprava staveniska:***

- vo vymedzenom území týmto rozhodnutím, na parcele **CKN 64/3,** bude realizovaná stavba

**„Dvojgaráž“,** ktorá bude o rozmeroch 8,58 m x 4,72 m – 6,80m a bude osadená:

- vedľa jestvujúcej garáže (na C KN 64/1( zo strany juhozápadnej na parcele č. C KN 64/3,

0,80m – 1,32 m zo strany severozápadnej (C KN 68/3), na hranici susedného pozemku C KN

64/2, 0,28 m – 0,50 m od parcely E KN 25 zo strany severovýchodnej a 0,50 m – 1,0 m od

parcely E KN 25 zo strany juhovýchodnej. Parcela E KN 25 slúži ako prístupová miestna

komunikácia.

- stavba nebude napojená na žiadne inžinierske siete.

- pred začatím prác na uskutočňovaní stavby je potrebné odstrániť jestvujúce oplotenie.

- pred začatím stavebných prác na výstavbe objektu je potrebné zabezpečiť vytýčenie všetkých

podzemných vedení za prítomnosti ich vlastníkov resp. správcov.

Všeobecné podmienky:

- vjazd do objektu bude z existujúcej komunikácie (pozemok E KN 25 – vedený na LV č. 976)

- 3 -

zo strany severovýchodnej a zo strany juhovýchodnej.

- pri zásahu do verejných (cudzích) plôch, stavebník požiada ich vlastníkov (správcov)

o povolenie na ich zvláštne užívanie.

- pri výstavbe dbať, aby nedochádzalo k znečisťovaniu pozemných komunikácii a verejných

priestranstiev a výkopovú zeminu a prebytočný stavebný materiál vyviesť na zákonne

povolenú skládku v súlade s požiadavkami (dohodou) vlastníka (správcu) takejto skládky resp.

OcÚ Janovce.

- dažďové (odkvapové) vody zviesť na vlastný pozemok tak, aby neohrozovali

a neznehodnocovali susedné pozemky a nehnuteľnosti.

- prípadné škody vzniknuté na cudzích nehnuteľnostiach pri realizácii stavby hradí investor

(stavebník), respektíve upraví do pôvodného stavu.

- stavebný odpad vzniknutý pri odstraňovaní pôvodného oplotenia a pri uskutočňovaní stavby

bude likvidovaný v súlade so zákonom č. 79/2015 Z. z. o odpadoch a o zmene

a doplnení niektorých zákonov v znení neskorších predpisov.

Vyjadrenie **SPP- Distribúcia, a.s.,** **Mlynské nivy 44/b, 825 11 Bratislava** k projektovej dokumentácii pre stavebné povolenie k umiestneniu stavby z hľadiska bezpečnostných a ochranných pásiem plynárenských zariadení zo dňa 3.5.2022 č. TD/NS/0351/2022/Va:

SPP-D , ako prevádzkovateľ distribučnej siete, podľa ustanovení zákona č. 251/2012 Z. z. o energetike a o zmene a doplnení niektorých zákonov v znení neskorších predpisov **súhlasí s vydaním stavebného povolenia na vyššie uvedenú stavbu (bez plynofikácie)** za dodržania nasledujúcich podmienok :

VŠEOBECNÉ PODMIENKY:

* pred realizáciou zemných prác a/alebo pred začatím vykonávania iných činností je stavebník povinný
* požiadať SPP-D o vytýčenie existujúcich plynárenských zariadení prostredníctvom online formuláru

zverejneného na webovom sídle SPP-D [www.spp-distribucia.sk](http://www.spp-distribucia.sk) (časť E-služby).

* v záujme predchádzania poškodenia plynárenských zariadení, ohrozeniu ich prevádzky a/alebo prevádzky

distribučnej siete, SPP-D vykonáva bezplatne vytyčovanie plynárenských zariadení do vzdialenosti 100 m

bezplatne,

* stavebník je povinný zabezpečiť prístupnosť plynárenských zariadení počas realizácie stavby z dôvodu

potreby prevádzkovania plynárenských zariadení, najmä výkonu kontroly prevádzky, údržby a výkonu

odborných prehliadok a odborných skúšok opráv, rekonštrukcie (obnovy) plynárenských zariadení.

* stavebník je povinný umožniť zástupcovi SPP-D vstup na stavenisko a výkon kontroly realizácie činnosti

v ochrannom pásme plynárenských zariadení.

* stavebník je povinný oznámiť začatie prác v ochrannom pásme plynárenských zariadení prostredníctvom

online formuláru zverejneného na webovom sídle SPP-D [www.spp-distribucia.sk](http://www.spp-distribucia.sk) (časť E-služby).

**Rozhodnutie o námietkach účastníkov konania:**

pripomienkam a námietkam účastníkov konania Ján Gomboš a Elena Gombošová, bytom Janovce č. 99, 086 41 Raslavice sa čiastočne v y h o v u j e .

**Stavebné povolenie stratí platnosť, ak do dvoch rokov odo dňa, keď nadobudlo právoplatnosť, nebude stavba začatá.**

**Stavba nesmie byť začatá, pokiaľ stavebné povolenie nenadobudlo právoplatnosť (§ 52 zákona č. 71/1967 Zb.).**

- 4 -

### O d ô v o d n e n i e

Stavebník Mgr. Mária Rusinková, bytom Janovce 53, 086 41 Raslavice podal dňa 13.7.2021 na Obecný úrad Janovce žiadosť o vydanie stavebného povolenia na stavbu „Dvojgaráž“ na pozemku parc. č. C KN 64/3 v kat. území Janovce.

Z dôvodu, že žiadosť neposkytovala dostatočný podklad pre jej posúdenie bol stavebník vyzvaný na zosúladenie a doplnenie žiadosti o vydanie stavebného povolenia a zároveň rozhodnutím č. 50/2021/Ká 124-01 zo dňa 21.07.2021 bolo stavebné konanie prerušené.

Po zosúladení a doplnení požadovaných dokladov stavebný úrad Obec Janovce oznámil začatie konania verejnou vyhláškou zo dňa 23.08.2021 a nariadil ústne konanie spojené s miestnym šetrením na deň 21.09.2021.

Dňa 16.9.2021 bola účastníkmi konania Ján Gomboš a Elena Gombošová, bytom Janovce č. 99, 086 41 Raslavice podaná písomná námietka, kde nesúhlasia s výstavbou dvojgaráže, nakoľko im

bude brániť pri vstupe na ich nehnuteľnosť a dňa 21.09.2021 požiadala o vytýčenie parcely C KN 64/3, pretože skutočnosť v priestore nie je tak, ako je uvedené v katastrálnej mape.

Dňa 21.9.2021 podala námietku stavebníčka k podaným pripomienkam a zároveň požiadala o vylúčenie pracovníčky stavebného úradu (p.Kočambovej) z dôvodu zaujatosti.

Dňa 23.9.2021 pod č. 50/2021/Ká 124-03 Obec Janovce vydala rozhodnutie o námietke predpojatosti a zamestnankyňu obce Annu Kočambovú vylúčili z konania vo veci vydania rozhodnutia – stavebného povolenia na stavbu „Dvojgaráž“.

Dňa 07.10.2021 bol spisový materiál – Žiadosť o vydanie stavebného povolenia + dokladová časť starostom Obce Janovce Ľubomírom Kundrátom odovzdaný Márii Hudačinovej (pracovníčke Mesta Bardejov) na ďalšie konania.

Po prevzatí a preštudovaní spisového materiálu bolo vykonané šetrenie na mieste stavby.

Dňa 16.11.2021 stavebníčka doručila splnomocnenie na zastupovaní v konaniach vo veci žiadosti o vydanie stavebného povolenia na splnomocnenca Gréta Rusinková, bytom Janovce 53, 086 41 Raslavice.

Na základe posúdenia dokumentácie, vyjadrení a stanovísk účastníkov konania bola dňa 28.12.2021 stavebníčka vyzvaná listom č. 50/2021/Hu – V na doplnenie žiadosti o stavebné povolenie a to :

1. Vytyčovací nákres pozemku parc. č. C KN 64/3 spracovaný odborne spôsobilou osobou.

2. Prehlásenie vlastníka susednej nehnuteľnosti (CKN 64/2) k osadeniu stavby na hranici pozemku.

3. Predložiť upravenú projektovú dokumentáciu stavby a jej osadenie v súlade s vytyčovacím

náčrtom a § 6 ods. 1 a 2 vyhlášky č. 532/2002 Z. z., ktorou sa ustanovujú podrobnosti

o všeobecných technických požiadavkách na výstavbu a o všeobecných technických požiadavkách

na stavby užívané osobami s obmedzenou schopnosťou pohybu a orientácie a s uvedením

stavebníka (v súlade s § 58 ods. 1 a 2 stavebného zákona)

a konanie rozhodnutím č. 50/2021/Hu – R zo dňa 29.12.2021 bolo prerušené.

Súčasne stavebný úrad upozornil stavebníka, že ak v uvedenej lehote nebudú odstránené nedostatky v žiadosti o vydanie povolenia stavby , bude konanie v zmysle §60 ods. 2 stavebného zákona zastavené.

Dňa 21.02.2022 bola na stavebný úrad Obec Janovce doručená nová žiadosť o vydanie stavebného povolenia spolu (z dôvodu registrácie) s požadovanými dokladmi v súlade s výzvou stavebného úradu zo dňa 28.12.2021.

Dňa 04.03.2022 stavebný úrad oznámil listom č. 016/2022 – Hu/VV začatie územného konania v spojení so stavebným konaní a nariadil ústne pojednávanie na deň 31.03.2022 . Oznámenie bolo doručované verejnou vyhláškou.

Dňa 30.3.2022 bola na stavebný úrad Obec Janovce doručená námietka a pripomienka (suseda) a vyjadrenie sa ku žiadosti o stavbu dvojgaráže, kde vyjadrili svoj nesúhlas s predmetnou stavbou.

Na konaní dňa 31.3.2022 Gréta Rusinková v z. stavebníčky Mgr. Márie Rusinkovej , podala písomné vyjadrenie, že – cit. : „Trvám na vydaní stavebného povolenia“, čo potvrdila aj svojim podpisom.

- 5 -

Účastníci konania Ján a Elena Gombošoví podali písomné vyjadrenie, že – cit. : „Nesúhlasíme s výstavbou dvojgaráže a to z dôvodu : – potvrdenie od plynárne a pripojení v cestnej komunikácie o dodržaní ochranného pásma, odstup od našej nehnuteľnosti 2m, súhlas vlastníkov „E“ KN 25 nadpolovičnú vedšinu“ čo potvrdili svojimi podpismi.

Na základe týchto vyjadrení bol projektant požiadaný o zabezpečenie predmetného stanoviska od SPP-D.

Dňa 09.05.2022 bolo na stavebný úrad Obec Janovce doručené vyjadrenie SPP-distribúcia a.s., Bratislava zo dňa 3.5.2022 č. TD/NS/0351/2022/Va k žiadosti o stanovisko k projektovej dokumentácii pre stavebné

povolenie k umiestneniu stavby, v ktorom bol vydaný súhlas s vydaním stavebného povolenia na predmetnú stavbu. Podmienky vyjadrenia boli zakotvené vo výrokovej časti tohto rozhodnutia.

Vyhodnotenie pripomienok a námietok účastníkov konania

Účastníci konania Ján a Elena Gombošoví, bytom Janovce 99, 086 41 Raslavice vo veci žiadosti o vydanie stavebného povolenia na stavbu „Dvojgaráž“ podali dňa 30.03.2022 ku konaniu námietky a pripomienky, kde s predmetnou výstavbou dvojgaráže nesúhlasia a žiadajú :

*citujem:*

*a) Žiadateľka Mgr. Mária Rusinková v zastúpení dcéry Gréty Rusinkovej žiada o výstavbu dvojgaráže pred mojím predným oplotením. Z toho dôvodu že vzdialenosť je 0,80m nesúhlasíme!!!*

*Žiadame odstup 2m.*

*Vyhodnotenie námietky:*

*Vyhláška M ŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie ustanovuje podrobnosti o všeobecných požiadavkách na výstavbu , ktorými sú požiadavky na územnotechnické riešenie výstavby, požiadavky na stavebnotechnické riešenie stavby a požiadavky na účelové riešenie stavby.*

*Vzájomné odstupy stavieb musia spĺňať požiadavky urbanistické, architektonické, životného prostredia, hygienické , veterinárne, ochrany povrchových a podzemných vôd, požiarnej bezpečnosti. Odstupy musia umožňovať údržbu stavieb a užívanie priestorov medzi stavbami.*

*Min. vzdialenosť 2,0m od hranice pozemku vykonávacia vyhláška ustanovuje iba pre objekty určené na bývanie, V danom prípade sa jedná o stavbu garáže a jej umiestnenie musí byť také, aby pri jej výstavbe, údržbe a užívaní nebola použitá susedná nehnuteľnosť, čo v tomto prípade vzdialenosť od hranice 0,80m vyhovuje. Stavba sa umiestňuje na hranicu pozemku 64/2, ktorej vlastníčkou je Gréta Rusinková, ktorá k umiestneniu stavby podala písomný súhlas s umiestnením na hranici pozemku.*

*Tejto námietke stavebný úrad nevyhovel.*

*citujem:*

*b) Dňa 21.09.2021 účastníci konania požiadali o vytýčenie parcely 64/3 geodetom.*

*Dňa 1.12.2021 sa uskutočnilo zameranie môjho oplotenia na žiadosť Mgr. Márii Rusinkovej. Geodet Alexander Bucko. Hoci sme boli s manželom pozvaný, nebolo nám umožnené nahliadnuť ku tomuto vytýčeniu. Vytýčená mala byť dvojgaráž. Dňa 18.3.2022 som nahliadla do spisu. Vytýčenie dvojgaráže ktoré nieje niako vyznačené sa uskutočnilo 7.2.2022 na ktoré sme neboli pozvaný.*

- 6 -

*Vyhodnotenie námietky:*

*Dňa 1.12.2021 bolo uskutočnené vytýčenie hranice pozemku parcely č. 64/2 a 68/3 odborne spôsobilou osobou. Z tohto vytýčenia bol vyhotovený „Protokol a vytýčení hranice pozemku“. Pri vytýčení bol prítomný starosta obce a stavebník.*

*Dňa 7.2.2022 bolo uskutočnené vytýčenie hraníc pozemku C KN 64/2, 64/3.*

*Vytýčenie stavby dvojgaráže je možné vyhotoviť až po jej realizácii.*

*Vytýčenie hraníc v teréne potvrdilo súlad medzi grafickým zobrazením hraníc v katastrálnej mape a jej zhodnou realizáciou formou oplotenia v teréne.*

*Uskutočnením vytýčenia hraníc pozemku bolo tejto námietke účastníkov konania vyhovené.*

*citujem:*

*c) Prípojka plynu ktorá vedie cez moju prístupovú cestu v tesnej blízkosti. Možnosť nahliadnuť do plánu. Súhlas plynárne nieje.*

*Vyhodnotenie námietky:*

*Na základe výsledkov konania dňa 31.3.2022 požiadal projektant stavby Ing. Jozef Kvokačka o vydanie stanoviska k projektovej dokumentácii pre stavebné povolenie k umiestneniu stavby.*

*Dňa 9.5.2022 pod číslom TD/NS/0351/2022/Va zo dňa 3.5.2022 bolo na stavebný úrad doručené súhlasné stanovisko SPP-distribúcia a.s. k projektovej dokumentácii pre stavebné povolenie k umiestneniu stavby.*

*Tejto námietke bolo vyhovené.*

*citujem:*

*d) Súhlas vlastníkov parcely „E“ KN 25 nadpolovičnú vedšinu.*

*Vyhodnotenie námietky:*

*Pozemok E KN 25 vedený na LV č. 976 ako zastavaná plocha a nádvorie a slúži ako prístupová komunikácia, ktorá zabezpečuje prístup k priľahlým nehnuteľnostiam. Uvedená parcela nie je predmetom výstavby(na ktorej sa stavba umiestňuje) a nebude použitá ako stavenisko. Spoluvlastníci tejto nehnuteľnosti boli o začatí konania oboznámení formou verejnej vyhlášky, ktorá bola umiestnená na úradnej tabuli obce a webovom sídle obce. Účastníci konania mohli svoje*

*námietky a pripomienky ku konaniu uplatniť najneskôr pri ústnom konaní, inak sa na ne neprihliada. Túto možnosť ostatní spoluvlastníci pozemku E KN 25 nevyužili.*

*Tejto námietke nebolo vyhovené.*

Dokumentácia stavby spĺňa všeobecné technické požiadavky na výstavbu určené vyhláškou MŽP SR č. 532/2002 Z .z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

##### Stavebný úrad vzal pri rozhodovaní o stavebnom povolení do úvahy príslušné ustanovenia stavebného zákona, najmä ustanovenia § 60 a nasl., vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, ako aj všetky ďalšie súvisiace právne predpisy a technické normy, vyhodnotil pripomienky a námietky účastníkov konania.

##### Keďže stavebník splnil požiadavky a podmienky vydania stavebného povolenia, stavebný úrad rozhodol tak, ako je to uvedené vo výrokovej časti tohto rozhodnutia.

##### - 7 -

##### P o u č e n i e

**Podľa § 54 zákona č. 71/1967 Zb. o správnom konaní proti tomuto rozhodnutiu možno podať odvolanie v lehote 15 dní odo dňa oznámenia rozhodnutia na Obec Janovce, Janovce 62, 086 41 Raslavice.**

**Rozhodnutie je po vyčerpaní riadnych opravných prostriedkov preskúmateľné správnym súdom podľa ustanovení Správneho súdneho poriadku (zákon č. 162/2015 Z. z.).**

**Toto stavebné povolenie sa doručuje formou verejnej vyhlášky (§ 26 zákona č. 71/1967 Zb. o správnom konaní – správny poriadok) a musí byť zverejnená vyvesením po dobu 15 dní na úradnej tabuli správneho orgánu (obce) a súčasne na webovom sídle, ak ho má zriadené.**

**Ľubomír Kundrát**

**starosta obce Janovce**

### Prílohy:

### 1x overená projektová dokumentácia pre stavebníka

Vyvesené : 19. 05. 2022 Zvesené :

Vybavuje: Mária Hudačinová